ສຫລ ​ແລະຈີນ ຕົກລົງ ​ຈະເຈລະຈາ ກ່ຽວກັບ ການລົງທຶນ (ວີດີໂອ)
ສະຫະລັດ ​ແລະຈີນ ​ໄດ້​ຕົກລົງ​ ທີ່​ຈະ​ເລີ້ມການ​ເຈລະຈາ ກ່ຽວກັບສົນທິສັນຍາ​ ການລົງທຶນສອງ​ຝ່າຍ.
ບັນດາເຈົ້າໜ້າທີ່ສະຫະລັດ ແລະຈີນ ໄດ້ຕົກລົງ ທີ່ຈະເລີ້ມ ການເຈລະຈາ ກ່ຽວ ກັບສົນທິສັນຍາການລົງທຶນສອງຝ່າຍ ຊຶ່ງເປັນການເຄື່ອນໄຫວທີ່ໄດ້ຮັບການຊົມເຊີຍຈາກກຸງວໍຊິງ ຕັນວ່າ ເປັນ “ຄວາມກ້າວໜ້າທີ່ສໍາຄັນ” ທີ່ອາດຈະຂະຫຍາຍ ຕະຫຼາດຈີນ ໃຫ້ພວກນັກລົງທຶນໃນສະຫະລັດ ເຂົ້າໄປເຖິງໄດ້ ຫຼາຍຂຶ້ນ ລັດຖະມົນຕີການຄ້າຈີນ ທ່ານ Gao Hucheng ໄດ້ເປີດເຜີຍ ກ່ຽວກັບການຕົກ ລົງດັ່ງກ່າວ ໃນວັນພະຫັດວານນີ້ ຢູ່ນອກກອງ ປະຊຸມ ວ່າດ້ວຍຄວາມປອດໄພ ແລະເສດຖະກິດລະຫວ່າງ ສະຫະລັດ ແລະຈີນ ທີ່ກຸງວໍຊິງຕັນ ທ່ານ Gao ບໍ່ໄດ້ແຈ້ງໃຫ້ ຊາບກ່ຽວກັບວັນເວລາ ທີ່ຈະເລີ້ມການເຈລະຈາ ແຕ່ທ່ານກໍໄດ້ ກ່າວວ່າ ຈະເລີ້ມໂດຍໄວເທົ່າທີ່ຈະໄວໄດ້ ລັດຖະມົນຕີກະຊວງການເງິນສະຫະລັດ ທ່ານ Jacob Lew ໄດ້ຍ້ອງຍໍການ ຕົກລົງນີ້ ໂດຍກ່າວວ່າ ເປັນຄັ້ງທໍາອິດທີ່ກຸງປັກ ກິ່ງ ໄດ້ເຫັນດີໃນການເຈລະຈາ ກ່ຽວກັບສົນທິສັນຍາທີ່ກວມ ເອົາ “ທຸກໆພາກສ່ວນແລະຂັ້ນຕອນຂອງການລົງທຶນ ກັບອີກປະເທດນຶ່ງ ຈີນ ແລະ ສະຫະລັດ ໄດ້ເລີ້ມການເຈລະຈາກ່ຽວກັບສົນທິສັນຍາດັ່ງກ່າວ ໃນປີ 2008 ພາຍໃຕ້ລັດຖະບານ ຂອງອະດີດປະທານາທິບໍດີ George W Bush ແຕ່ການເຈລະ ຈາໄດ້ຕົກຢູ່ໃນສະພາບບໍ່ໄປບໍ່ມາ ໃນຂະນະທີ່ ປະທານາທິບໍດີ Barack Obama ເຂົ້າຮັບຕໍາແໜ່ງ ປັກກິ່ງ ໄດ້ຕົກລົງທີ່ຈະເຂົ້າຮ່ວມການເຈລະຈາກ່ອນໜ້ານີ້ກ່ຽວກັບສົນທິສັນຍາ ດັ່ງກ່າວ ຖ້າຫາກວ່າ ພາກສ່ວນບໍລິການຂອງອຸດສາຫະກໍາຈີນໄດ້ຮັບການຍົກເວັ້ນ ບັນດາເຈົ້າ ໜ້າທີ່ສະຫະລັດກ່າວວ່າ ຈີນ ໄດ້ຍົກເລີກຄໍາຮຽກຮ້ອງດັ່ງກ່າວ ໃນລະຫວ່າງການເຈລະຈາ ຮອບປັດຈຸບັນ